Document ID: /fineweb-2-swissfilter-quality_10-filterrobots/filtered/05600.jsonl.gz/107

Prenosimo u celosti pismo predesednice Simonete Somaruge.
Drage sugrađanke, dragi sugrađani,
preko noći naši životi su se promenili. Geografska blizina Italije primorala je Tićino i doline kantona Graunbinden koje se graniče sa Italijom, da reaguju brže nego ostatak Švajcarske. Ograničenja koja su nametnunta u našem svakodnevnom životu bila su primenjena prvo tamo: škole, bioskopi, prodavnice su zatvorene, zabranjene su sve manifestacije. Starije i bolesne osobe ostaju kod kuće. Mnogi rade od kuće. U kancelariji ili na ulici ne prilazimo drugim osobama na manje od dva metra. Zabranjeno je okupljanje na otvorenom za više od pet osoba.
Ova pravila su važna jer spašavaju živote. Zbog toga, apsolutno ih moramo poštovati. Samo na taj način uspećemo da izbegnemo zaraze i usporimo širenje koronavirusa, a to je presudno.
Ako se epidemija širi prebrzo, odeljenja intezivne nege naših bolnica neće imati dovoljan kapacitet. Posledice bi mogle biti pogubne.
Svi moraju dati svoj doprinos
Broj žrtava u u Tićinu raste. Povećava se i u ostatku Švajcarske i to nas ne ostavlja ravnodušnim. Konfederacija, Kantoni i Opštine rade danju i noću kako bi pronašli rešenja. Ali kao što se to često dešava u našoj zemlji, potrebna je podrška stanovništva.
Sve je u našim rukama, drage sugrađanke i dragi sugrađani. Stoga vas u ime Savezne vlade molim da ostanete kod kuće ako imate više od 65 godina ili ako ste bolesni. Držite se dalje od drugih ljudi. Dakle, zaštitite sebe i zaštite druge.
Vlasti ne napuštaju stanovništvo. Mislimo na kompanije i radna mesta. Savezna vlada pruža pomoć firmama, zaposlenima i preduzeticima koji se bore za opstanak. Savezna vlada će osigurati da plate budu bile isplaćene i da firme dobiju kredite. Više od 40 milijardi švajcarskih franaka je dostupno od sada, brzo i bez komplikovane papirologije.
Veliko hvala!
Ne mogu svi ljudi raditi od kuće. Potrebni us nam zdravstveni radnici, poštari, prodavačice, vozači autobusa, vozači kamiona, potrebni su nam poljoprivredinici i naši vojnici. Svi rade na tome da ponuda robe i usluga u našoj zemlji ostane zagarantovana. Njima jedno veliko hvala.
Upravo je ovo oduvek odlikovalo Švajcarsku. Kada situacija postane ozbiljna, više nas je od 26 Kantona i 8,5 miliona ljudi. Mi smo zemlja, i mi smo jedni drugima u službi.
(Prevod sa italijanskog: Vladimir Miletić)